**NÁRODNÁ RADA SLOVENSKEJ REPUBLIKY**

IV. volebné obdobie

NÁVRH

**ZÁKON**

**z ................... 2008**

**ktorým sa mení a dopĺňa zákon Národnej rady Slovenskej republiky č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

Čl. I

Zákon č. **245/2008 Z.z. o výchove a vzdelávaní (školský zákon) a o zmene a doplnení niektorých zákonov** sa mení a dopĺňa takto:

1. V § 13 sa za ods. 1 vkladá nový ods. 2 ktorý znie:

„(2) V súlade s právom detí a žiakov patriacich k národnostným menšinám a etnickým skupinám na vzdelanie v ich materinskom jazyku ustanoveným v § 12 ods. 3 tohto zákona sa v učebniciach, ako aj v učebných textoch a pracovných zošitoch vydávaných v jazyku národnostnej menšiny uvádzajú geografické názvy (toponymá) v jazyku príslušnej národnostnej menšiny.“

Doterajšie odseky 2 až 8 sa označujú ako odseky 3 až 9.

Čl. II

Tento zákon nadobúda účinnosť 1. januára 2009.